Sisu 08 – kokous 17.9.2018 17.9.2018

Paikka: Kisa-kabinetti klo 18.15-20 Pöytäkirja

Läsnä: Osallistujat liite 1.

**Käsitellyt asiat:**

1. **Kokouksen avaus**

Sisu Hockey Hämeenlinnan puheenjohtaja Outi Pohjanvirta avasi kokouksen ja toivotti osallistujat tervetulleiksi tilaisuuteen.

1. **Kokouksen pj:n, sihteerin ja pöytäkirjan tarkastajien valinta**

Kokouksen puheenjohtajaksi valittiin Reima Ahola, sihteeriksi Minna Martin-Päivä ja pöytäkirjan tarkastajiksi Miia ja Tero Sievänen.

1. **Joukkueen toiminta kaudella 2018-2019**
* **Joukkueen toiminta**
* Tavoitteet
* Toiminnan painopisteenä on pelaajaksi kasvaminen ja pelin opettaminen.
* Kasvatuksellisia tavoitteet ovat käyttäytyminen ryhmässä, ohjeiden kuuntelu ja toisten huomioiminen.
* Kilpailulliset tavoitteena on pystyä pelaamaan tasaisia pelejä E2 A sarjatasolla.
* Joukkueen tavoitteena on tarjota laadukasta, kannustavaa ja kohtuuhintaista jääkiekkotoimintaa pelaajille ja saada lisää aktiivisia vanhempia mukaan toiminnan mahdollistamiseksi.
* Toiminta
* Jokainen hoitaa pelipassin itse. Vakuutuksettoman lisenssin ottajat toimittavat jojolle todistuksen voimassa olevasta tapaturmavakuutuksesta, joka on voimassa jääkiekon harjoitus- ja kilpailutoiminnassa.
* Kausi 1.5.2018-30.4.2019, ikäluokka E2
* HPK:n taitojäät avoinna Sisun pelaajille torstaisin klo 15.00 – 15.50.
* Harjoitusottelut elo-syyskuussa, sarjapelit loka-maaliskuussa ja lisäksi turnauksia.
* Peleihin kuljetaan omilla autoilla, sovitaan kimppakyytejä.
* Vanhemmista muodostetaan toimihenkilöryhmät hoitamaan kotipelien tehtävät. Tehtäviin opastetaan. Toimihenkilöryhmät löytyvät nimenhuudosta. Ohjeita ja materiaalia löytyy Sisun sivuilta [www.sisuhockey.fi/materiaalipankki](http://www.sisuhockey.fi/materiaalipankki)
* Kotiotteluihin tarvitaan 10 toimihenkilöä eli kaikki paikalla
	+ 17.11.2018
	+ 13.1.2019
	+ 16.3.2019
* **Valmennuksen terveiset**
	+ Vastuuvalmentajana Tomi Murtonen ja valmentajana Juha Lehto
	+ Joukkue on harrastusjoukkue, jonka periaatteena on kaikki pelaa.
	+ Valmentajat toivovat, että vanhemmat aktivoivat lapsia liikkumaan myös vapaa-ajalla. Kaikki liikunta palvelee liikkumista jäällä.
	+ Valmentajat toivovat, että pelaajat tutustuvat Pelikirjaan. Pelaajille jaettiin viime viikolla paperiversio Pelikirjasta. Pelikirja löytyy sähköisenä nimenhuudosta.
	+ Valmentajat toivovat pelaajilta rohkeutta peliin, epäonnistumisia ei tarvitse pelätä.
	+ Valmennus suunnittelee videomateriaalin jakamista ja hyödyntämistä pelaajien ohjeistuksessa.
	+ Valmentajat muistuttivat vanhempia pelaajien riittävästä ja monipuolisesta ravinnosta.
	+ Valmentajat toivovat, että vanhemmat ovat yhteydessä heihin, jos on jotain kysyttävää yms.
* **Huollon terveiset ja varusteasiat**
	+ Joukkueen huoltajina toimivat Sami Mäntylä ja Tero Sievänen.
	+ Luistimia voi jättää perjantaisin hallille teroitusta varten, jos on teroitustarvetta. Valmennusporukka seuraa myös luistinten teroitustarvetta.
	+ Pelaajat hankkivat itse omat varusteet (harjoituspaidat, pelipaidat ja sukat seuralta).
	+ Huolto lähettää pelaajan mukana vanhemmille viestiä, jos pelaajan varusteita pitäisi uusia. Sopivat varusteet ovat tärkeä turvallisuustekijä.
	+ Muistakaa laittaa varusteet kotona kuivumaan ja huolehtikaa harkkapaitojen puhtaudesta.
	+ Pelipaita on Pyhäpuku – säilyttäkää se ja sukat henkarissa pukupussissa.
* **Joukkueen toimihenkilöt: jojo, rahastonhoitaja**
	+ Joukkueenjohtajana Reima Ahola
	+ Rahastonhoitajana Minna Mäntylä.
1. **Joukkueen viime kauden tilinpäätöksen ja kauden 2018-2019 talousarvion hyväksyminen**
* Hyväksyttiin viime kauden tilinpäätös, joka on noin 900€ ylijäämäinen. Tilinpäätös Liite 2.
* Hyväksyttiin talousarvio kaudelle 2018-2019 ja vahvistettiin pelaajamaksuksi 650€. Pelaajamaksu edellyttää joukkueelta aktiivista varainhankintaa. Talousarvio Liite 3.
1. **Joukkueen varainhankinta**
* Keskusteltiin joukkueen varainhankinnasta ja päätettiin seuraavaa:
	+ Järjestetään kevätturnaus huhtikuussa 2019. Ensisijaisena ajankohtana 6.4. tai toissijaisena 13.4. Outi Pohjanvirta selvittää ajankohtien mahdollisuutta halliyhtiöltä. Turnaus järjestetään kahdessa kaukalossa. Sisun -07 vanhemmat apuna toimihenkilötehtävissä. Vastaavasti -08 vanhemmat avustavat -07 heidän järjestämissä turnauksissa.
	+ Turnauksen ruokahuolto – Reima Ahola ja Minna Mäntylä selvittelevät ja suunnittelevat asian toteuttamista.
	+ Sisun sinappi – otetaan joukkueelle myyntiin Sisu-sinappia. Tavoitteena, että jokainen pelaaja myy 10 purkkia sinappia. Sinappimyynnin vastuuhenkilöinä Miia ja Tero Sievänen.
1. **Muut asiat**
* Toimihenkilöille opastusta kokouksen jälkeen.
1. **Kokouksen päättäminen**
* Kokouksen puheenjohtaja Reima Ahola päätti kokouksen klo 19.54.

**Pöytäkirjan vakuudeksi**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Kokouksen puheenjohtaja Kokouksen sihteeri

Reima Ahola Minna Martin-Päivä

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

pöytäkirjantarkastaja pöytäkirjantarkastaja

Miia Sievänen Tero Sievänen